Rikunarita-ORG/Wikinium huggingface dataset:
# Հունիսի 16[խմբագրել | խմբագրել կոդը]

|  |  |  |
| --- | --- | --- |
| << | **Հունիս** | >> |
| Կի | Եկ | Եք | Չո | Հի | Ու | Շա |
|  | 1 | 2 | 3 | 4 | 5 | 6 |
| 7 | 8 | 9 | 10 | 11 | 12 | 13 |
| 14 | 15 | 16 | 17 | 18 | 19 | 20 |
| 21 | 22 | 23 | 24 | 25 | 26 | 27 |
| 28 | 29 | 30 |  |  |  |  |

**Հունիսի 16**, տարվա 167-րդ (նահանջ տարիներին՝ 168-րդ) օրն է։

* Տարվա ավարտին մնում է 198 օր։

## Դեպքեր

* 1846 - Հռոմի պապ ձեռնադրվեց Պիոս 9-րդը, ով դարձավ ամենաերկար կառավարածը՝ Հռոմի պապերից
* 1894 - Սորբոնի համալսարանում Պիեռ դե Կուբերտենի նախաձեռնությամբ սկսվեց առաջին Օլիմպիական կոնգրեսը
* 1930 - ԽՍՀՄ-ն անցավ դեկրետային ժամանակի։
* 1963 - Տիեզերք թռավ առաջին կին տիեզերագնացը՝ Վալենտինա Տերեշկովա։
* 1999 - Ամերիկյան կինոակադեմիան հրապարակեց Ամերիկյան բոլոր ժամանակների ֆիլմերի 100 մեծագույն աստղերի ցանկը

## Ծնունդներ

* 1313 - Ջովաննի Բոկաչչո, իտալացի գրող և բանաստեղծ, հումանիստ, վաղ Վերածննդի դարաշրջանի գրականության ներկայացուցիչ։
* 1612 - Մուրադ IV, օսմանյան սուլթան
* 1723 - Ադամ Սմիթ, անգլիացի նշանավոր տնտեսագետ
* 1754 - Սալավաթ Յուլաև, բաշկիրական ազգային հերոս, բանաստեղծ
* 1861 - Արթուր Բեմբրիջ, անգլիացի ֆուտբոլիստ
* 1920 - Մնացական Թարյան, հայ գրող
* 1923 - Ղուկաս Չուբարյան, հայ քանդակագործ
* 1930 - Շավարշ Մարգարյան, հայ խորհրդային տնտեսագետ
* 1937 - Էրիկ Սիգալ, ամերիկացի գրող, սցենարիստ
* 1960 - Նվեր Մխիթարյան, հայ ճարտարագետ, շինարար, տեխնոլոգ, ձեռնարկատեր, քաղաքական գործիչ
* 1971 - Թուփաք Շաքուր, ամերիկացի երաժիշտ, ռեփեր
* 1986 - Ուրբի Էմանուելսոն, հոլանդացի ֆուտբոլիստ

## Մահեր

* 2010 - Վարուժան Վարդանյան, նկարիչ

## Տոներ

 Իռլանդիա՝ «Բլոմսդեյ»
# Մերսում

Մերսում
**Մերսում**, **մասաժ** (ֆրանսերեն՝ *massage*), բուժման մեթոդ, իրականացվում է մարդու մարմնի մակերևույթին և օրգաններին ձեռքով կամ հատուկ սարքերով մեխանիկական և ռեֆլեկտոր գրգիռներ հաղորդելով։ Կիրառվել է Չինաստանում (մ․ թ․ ա․ 2-րդ հազարամյակ), Հնդկաստանում, Հին Հունաստանում, Եգիպտոսում և Հռոմում։ Մերսումը գրգռում է մաշկի, մկանների, հոդերի, անոթների պատերի նյարդային վերջույթները, կենտրոնական նյարդային համակարգը և ներքին օրգանները, նպաստում մաշկի անոթների լայնացմանը, արյան շրջանառության արագացմանը, բարելավում է հյուսվածքների սնուցումը, ուժեղացնում քրտնագեղձերի արտ ազատական ֆունկցիան։

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 498)։*  |
# Ջուզեպե Պեանո[խմբագրել | խմբագրել կոդը]

| **Ջուզեպե Պեանո** Giuseppe Peano |
| --- |
|  |
| Ծնվել է | օգոստոսի 27, 1858(1858-08-27)[…] Spinetta, Սարդինիայի թագավորություն |
| Մահացել է | ապրիլի 20, 1932(1932-04-20)[…] (73 տարեկան) Թուրին, Իտալիայի թագավորություն բնական մահով |
| Գերեզման | Monumental Cemetery of Turin և Q55443832? |
| Բնակության վայր(եր) | Իտալիայի թագավորություն |
| Քաղաքացիություն |  Իտալիայի թագավորություն |
| Մասնագիտություն | մաթեմատիկոս, փիլիսոփա, համալսարանի դասախոս և լեզվաբան |
| Հաստատություն(ներ) | Թուրինի համալսարան և Royal Academy of Turin? |
| Գործունեության ոլորտ | միջլեզվական լեզվաբանություն, մաթեմատիկա, մաթեմատիկական տրամաբանություն, բազմությունների տեսություն, փիլիսոփայություն, լեզվաբանություն և Peano arithmetic? |
| Անդամակցություն | Ինտերլինգվայի ակադեմիա, Թուրինի գիտությունների ակադեմիա, Լինչեի ազգային ակադեմիա և Լինչեի ազգային ակադեմիա |
| Ալմա մատեր | Թուրինի համալսարան (1880) և Liceo Classico E Musicale "C. Cavour"? (1876) |
| Տիրապետում է լեզուներին | իտալերեն |
| Գիտական ղեկավար | Enrico D'Ovidio? |
| Եղել է գիտական ղեկավար | Alessandro Padoa? |
| Հայտնի աշակերտներ | Maria Gramegna? |
| Ազդվել է | Էվկլիդես |
| Պարգևներ |    և  |
|  Giuseppe Peano Վիքիպահեստում |

**Ջուզեպե Պեանո** (իտալ.՝ Giuseppe Peano, օգոստոսի 27, 1858(1858-08-27)[…], Spinetta, Սարդինիայի թագավորություն - ապրիլի 20, 1932(1932-04-20)[…], Թուրին, Իտալիայի թագավորություն), իտալացի մաթեմատիկոս։

Թուրինի համալսարանի պրոֆեսոր (1890 թվականից)։ Զբաղվել է մաթեմատիկայի անալիզի մի շարք հիմնական հասկացությունների և փաստերի ուսումնասիրությամբ, ինչպես նաև՝ մաթեմատիկայի ձևական տրամաբանական հիմնավորմամբ։

Համընդհանուր գործածության մեջ է մտել բնական թվերի Պեանոյի աքսիոմատիկան։ Հայտնի է քառակուսու բոլոր կետերով անցնող անընդհատ ժորդանյան կորի Պեանոյի օրինակը (տես Պեանոյի կոր)։

## Գրականություն

* Джеймонат Л. Труды Пеано и их место в итальянской культуре. Пер. с ит. М. А. Мигдал //Вопросы естествознания и техники. 1984.№ 1. С.84-88.
* Gillies, Douglas A., 1982. Frege, Dedekind, and Peano on the foundations of arithmetic. Assen, Netherlands։ Van Gorcum
* Kennedy, Hubert C., 1980. Peano։ Life and Works of Giuseppe Peano. Reidel. Biography with complete bibliography (p. 195—209).

## Ծանոթագրություններ

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ջուզեպե Պեանո» հոդվածին։ |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 9, էջ 222)։*  |
# Իսլանդիայի դրոշ

| Իսլանդիայի դրոշ |
| --- |
|  |
| Տեսակ | ազգային դրոշ |
| Երկիր |  Իսլանդիա |
| Իրավասության տարածք | Իսլանդիա |
| Օգտագործում |  |
| Նշան | 🇮🇸 |
| Հարաբերություն | 18:25 |
| Ընդունված է | 1944 |
| Գույներ |      Կապույտ      Կարմիր      Սպիտակ |
| Պատկերված է | դաշտ, Nordic cross? և Nordic cross? |

**Իսլանդիայի դրոշ** (իսլ.՝ Íslenski fáninn), իրենից ներկայացնում է կապույտ գույնի ուղղանկյուն պաստառ կարմիր հորիզոնական խաչով երիզված սպիտակ գույնով, լայնքի և երկայնքի 18։25 հարաբերակցությամբ։ Պաշտոնապես հաստատվել է 1944 թվականի հունիսի 17-ի № 34 «Իսլանդացիների ազգային դրոշի և պետական զինանշանի օրենք»-ով, այն օրը, երբ Իսլանդիան դարձավ անկախ հանրապետություն։ Օրենքը դրոշը այսպես է նկարագրում․

|  |  |  |
| --- | --- | --- |
|  | Իսլանդացիների քաղաքացիական ազգային դրոշը կապույտ է ինչպես երկինքը՝ ձյան սպիտակ խաչով և այդ սպիտակ խաչի մեջ խրված կրակե կարմիր խաչով։ Խաչի ծայրերը հասնում են դրոշի եզրերին։

Դրոշի կապույտ շերտերն իրենից ներկայացնում են կանոնավոր ուղղանկյուններ՝ դրոշակաձողերի (ներքին) դաշտերի լայնությունն ու երկարությունը համընկնում է, իսկ ազատ (արտաքին) դաշտերի երկարությունը իրենց լայնությունից երկու անգամ մեծ է։ Դրոշի երկարության և լայնության հարաբերակցությունը 18:25 է։
-  |  |

## Ծանոթագրություններ